Artur Aleksanjan

| Mitalit | Mitalit | Mitalit |  |
| --- | --- | --- | --- |
|  Artur Aleksanjan Rion olympialaisissa 2016. |  Artur Aleksanjan Rion olympialaisissa 2016. |  Artur Aleksanjan Rion olympialaisissa 2016. |  |
Maa:   Armenia
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | 98 kg |  |
|  Hopeaa | Tokio 2020 | 97 kg |  |
|  Hopeaa | Pariisi 2024 | 97 kg |  |
|  Pronssia | Lontoo 2012 | 96 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Taškent 2014 | 98 kg |  |
|  Kultaa | Las Vegas 2015 | 98 kg |  |
|  Kultaa | Pariisi 2017 | 98 kg |  |
|  Kultaa | Belgrad 2022 | 97 kg |  |
|  Hopeaa | Budapest 2013 | 96 kg |  |
|  Hopeaa | Nur-Sultan 2019 | 97 kg |  |
|  Hopeaa | Belgrad 2023 | 97 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Minsk 2019 | 97 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 2012 | 96 kg |  |
|  Kultaa | Tbilisi 2013 | 96 kg |  |
|  Kultaa | Vantaa 2014 | 98 kg |  |
|  Kultaa | Kaspijsk 2018 | 97 kg |  |
|  Kultaa | Rooma 2020 | 97 kg |  |
|  Kultaa | Zagreb 2023 | 97 kg |  |
|  Kultaa | Bukarest 2024 | 97 kg |  |
|  Hopeaa | Dortmund 2011 | 96 kg |  |
|  Hopeaa | Riika 2016 | 98 kg |  |
|  Pronssia | Novi Sad 2017 | 98 kg |  |
Artur Aleksanjan (arm. Արթուր Ալեքսանյան, s. 21. lokakuuta 1991 Gjumri) on armenialainen kreikkalais-roomalaisen tyylin painija. Hän on olympiavoittaja sekä maailman- ja Euroopan-mestari.
Aleksanjan saavutti Lontoon olympialaisissa 2012 pronssia 96 kg:n painoluokassa. Hän voitti Rio de Janeiron olympialaisissa 2016 kultaa 98 kg:n sarjassa voitettuaan loppuottelussa kuubalaisen Yasmany Lugon. Tokion olympialaisissa 2020 hän sai 97 kg:n painoluokassa hopeaa hävittyään loppuottelussa Musa Jevlojeville. Aleksanjan sijoittui hopealle myös Pariisissa 2024, kun hävisi 97 kg:n painoluokassa loppuottelun iranilaiselle Mohammad Hadi Saraville.
Aleksanjan voitti maailmanmestaruuden 98 kg:n sarjassa Taškentissa 2014 kukistettuaan loppuottelussa saksalaisen Oliver Hasslerin, Las Vegasissa 2015, jossa voitti finaalissa iranilainen Ghasem Rezaein ja Pariisissa 2017 kukistettuaan loppuottelussa venäläisen Musa Jevlojevin. 97-kiloisten maailmanmestaruuden hän voitti Belgradissa 2022 voitettuaan finaalissa bulgarialaisen Kiril Milovin. Hän sai MM-hopeaa 96-kiloisissa Budapestissa 2013 sekä 97-kiloisissa Nur-Sultanissa 2019 ja Belgradissa 2023. Hän oli 96 kg:n painoluokassa seitsemäs MM-kilpailuissa 2011.
Aleksanjan voitti Euroopan-mestaruuden 96-kiloisissa Belgradissa 2012 ja Tbilisissä 2013, 98-kiloisissa Vantaalla 2014 sekä 97-kiloisissa Kaspijskissa 2018, Roomassa 2020, Zagrebissa 2023 ja Bukarestissa 2024. Hän saavutti EM-hopeaa 96 kg:n sarjassa Dortmundissa 2011 ja 98-kiloisissa Riiassa 2016 sekä EM-pronssia 98 kg:n sarjassa Novi Sadissa 2017. Hän voitti Minskin Euroopan kisoissa 2019 kultaa 97-kiloisissa.
Aleksanjan saavutti Kazanin universiadeissa 2013 hopeaa 96 kg:n painoluokassa. Junioreiden MM-kilpailuissa hän sai 84-kiloisissa kultaa 2010 ja pronssia 2009. Junioreiden EM-kilpailuissa hän oli toinen 84 kg:n sarjassa 2010 ja 96-kiloisissa 2011 sekä kolmas 84-kiloisissa 2009.